C 81/76
SK
Úradný vestník Európskej únie
18.2.2022
Štvrtok 24. júna 2021
G. keďže webový portál Vyjadrite svoj názor sa osvedčil ako užitočné miesto zabezpečujúce prístup občanom a zainteresovaným stranám, aby sa mohli zapojiť do prípravy politiky Komisie; keďže však Európsky dvor audítorov v roku 2019 uverejnil osobitnú správu so súborom odporúčaní na zlepšenie tohto portálu, najmä pokiaľ ide o využívanie prekladov; H. keďže Komisia začala v roku 2018 zlučovať správy o uplatňovaní zásad subsidiarity a proporcionality pri vypracúvaní právnych predpisov EÚ so správami o svojich vzťahoch s národnými parlamentmi, čím sa zvýšil význam názorov národných parlamentov a zabránilo prekrývaniu týchto dvoch výročných správ; I. keďže Komisii bolo v roku 2017 doručených 52 odôvodnených stanovísk národných parlamentov k zásade subsidiarity, v roku 2018 ich bolo 37 a v roku 2019 neboli doručené žiadne; J. keďže absenciu odôvodnených stanovísk národných parlamentov v roku 2019 nespôsobilo lepšie vykonávanie zásad subsidiarity a proporcionality, ale skôr skutočnosť, že rok 2019 bol prechodným rokom medzi dvomi Komisiami a rozpustením Európskeho parlamentu a usporiadaním európskych volieb, a teda rokom, keď bolo menej legislatívnych iniciatív a návrhov než v predchádzajúcich rokoch; K. keďže Európsky parlament chápe, že národné parlamenty musia byť spolu s Európskym parlamentom viac zapojené do demokratickej kontroly posilnenej spolupráce v prípadoch, keď ide o oblasti politiky patriace do spoločnej právomoci; L.
Keďže Výbor regiónov nedávno – v marci 2021 – zaviedol regionálne centrá RegHub 2.0; keďže výbor spustil tento projekt z vlastnej iniciatívy s cieľom monitorovať fungovanie politík EÚ v praxi; M. keďže mandát výboru pre kontrolu regulácie zahŕňa kontrolu kvality posúdení vplyvu; N. keďže Komisia sa zaviazala uplatňovať zásadu „jeden za jeden“, podľa ktorej by mal každý legislatívny návrh vytvárajúci novú záťaž odbremeniť občanov a podniky rovnakej a existujúcej záťaže na úrovni EÚ v tej istej oblasti politiky, no doteraz sa jej nepodarilo túto zásadu úspešne uplatniť; O. keďže súčasná kríza poukázala na potrebu zistiť a zmierniť zbytočnú regulačnú záťaž s cieľom zabezpečiť, aby právne predpisy EÚ prinášali v rozumnom časovom rámci zamýšľané prínosy a zároveň znižovali zbytočné náklady a aby sa najmä rýchlejšie poskytovala podpora spotrebiteľom, malým a stredným podnikom (MSP) a mikropodnikom; keďže právne predpisy by mali byť vyvážené, jasné, komplexné, inkluzívne a v prípade potreby založené na potrebných vedeckých dôkazoch, a to v prospech spotrebiteľov, pracovníkov, MSP a všetkých občanov; zdôrazňuje, že mikropodniky a MSP by mali čeliť len takým povinnostiam, ktoré sú porovnateľné s ich osobitosťami a sektorovými charakteristikami, a nabáda Komisiu, aby uplatňovala prísne opatrenia na presadzovanie práva s cieľom obmedziť fragmentáciu trhu, odstrániť neopodstatnené prekážky na trhu a zabezpečiť rovnaké podmienky; keďže lepšia právna regulácia by však mala byť prínosom pre všetkých a mala by slúžiť záujmom európskej spoločnosti; P. keďže Európsky parlament, Komisia a Rada musia ako legislatívne orgány dodržiavať zásady prenesenia právomocí, subsidiarity a proporcionality; 1.
pripomína význam výročných správ Komisie o subsidiarite a proporcionalite;
2.
víta nepretržité zohľadňovanie zásad subsidiarity a proporcionality, ktoré sú základnými zásadami, ktorými sa riadi Európska únia; pripomína význam presadzovania spoločného chápania subsidiarity a proporcionality a berie na vedomie obavy vyjadrené v predchádzajúcich správach týkajúce sa trochu zbežného charakteru výročných správ Komisie o subsidiarite a proporcionalite, ktoré sa často nevenujú podrobne tomu, ako sa tieto zásady dodržiavajú pri tvorbe politík EÚ; berie na vedomie čoraz väčšiu komplexnosť výročných správ Komisie o subsidiarite a proporcionalite; 3. pripomína, že je dôležité, aby sa neustále dodržiavala zásada subsidiarity zakotvená v článku 5 Zmluvy o EÚ, podľa ktorého sa musia rozhodnutia prijímať na najvhodnejšej politickej úrovni a čo najbližšie k občanom a podnikom, a aby opatrenia na úrovni EÚ boli odôvodnené so zreteľom na možnosti, ktoré sú k dispozícii na vnútroštátnej, regionálnej alebo miestnej úrovni, pričom by sa mal zabezpečiť súlad s týmito tromi základnými postupmi: spätné posúdenie, posúdenie